DE CORNEILLE DE SCHEPPER. 183 



ce Solyman rappelle d'Amasia (de laquelle il estoil Sangzache), pour esire 

 Mucfly de ceste empire, après qu'il fust enlré en Constanlinoble, que fust 

 en l'an 1620, le dernier de septembre, ledict Solyman envoya Acliarat 

 Bassa, l'authorité duquel estoit lors Irès-grande, pour gouverner la Chayr ' 

 et la contrée d'Égipte, et au lieu dudict Acharat, il substitua incontinent 

 cest Imbrahim ; ce que jusques lors n'avoit oncques advenu à aullre créa- 

 ture, pour ce que tous estoient accouslumés d'estre promeuz aux dignitez 

 par degrez; dont adverly ledict Acharat Bassa, et grandement indigné, 

 se seroit rebellé, et auroit pour quelque temps administré et régy la pro- 

 vince d'Égipte comme sienne, et ce jusques au temps que, par un sien 

 domestique, il fust occis estant aux bains. Le mesme Symon de Gotys me 

 feit aussy ung petit discours touchant le tribut que ceux de Ragusio payent 

 aux Turqz. En l'Europe estoient accoustumés, afin d'estre exemptz de 

 tout dangiers, de payer ausdiclz Turqz premièrement cincq cent, et de- 

 puis mille ducatz par an ; mais que l'empire de Constantinoble par les- 

 dictz Turcqz subigué, leur at esté ordonné de payer ausdiclz Turcqz ce 

 que auparavant ilz payoient ausdictz de Constantinoble ; que depuis la 

 prinse de Servia et Boscia , leur a semblablement esté enjoinct de payer 

 au Grand Turcq ce qu'ilz payoient aux seigneurs desdictes provinces , de 

 sorte que le tout, comprenant tant ce qu'ilz délivrent audict Grand Turcq 

 que ce qu'ilz donnent annuellement aux Basses, Thephdares , Cadilescher, 

 et aullres de la Romayne, ilz sont chargez de payer jusque à treize mille 

 ducatz par an; et oullre ce, toutes les fois que le Grand Turcq entreprend 

 quelque guerre, ilz sont contrainclz d'eux venir présenter avecq plusieurs 

 dons et présens, et le semblable au retour de ladicte guerre, qui monte 

 assez davantaige que la susdicte somme; davantaige, que le grand Empe- 

 reur tire la juste moictié du tribut qui procède du sel qui se vend à Ra- 

 gusio, et lequel sel vient audict lieu de Sicile et aullres lieux, et duquel 

 tribut ledict Grand Turcq tire du moingspour sa part 25,000 ducats par 

 an; finablement que lesdiclz de Ragusio sont tenus de signifier aux Turcqz 

 ce qu'ilz sçavent estre faict des ennemis d'icelluy, le tout soubz peyne de 



' Le Caire. 



